In Finnish for now...


Kryptaavasta irchatista
-----------------------

Versiosta 3.0 alkaen tukee irchat kryptaavia viestejä.  Käytössä oleva
salausjärjestelmä on IDEA, jossa avaimet ovat 128 bittisiä ja
krypt-blokit 64 bittisiä.  Avaimet generoidaan yleensä merkkijonoista.

Homman ajatus on siis seuraava:

Käytössäsi olevat avaimet ovat merkkijonoja.  Etukäteen tietämäsi
avaimet voit tallettaa stringilistana irchat-crypt-known-keys
muuttujaan.  Jälkikäteen avaimia voidaan lisätä interaktiivisella
irchat-Command-add-new-key (C-c % a) funktiolla.  Nämä avaimet ovat
siis käytössäsi kaikkien viestien avaamiseen.  Jos haluat poistaa
dekryptausavaimia, onnistuu se funktiolla irchat-Command-delete-key
(C-c % d).  Tämä on yleisesti ottaen tarpeetonta, mutta on toteutettu
lähinnä symmetrian vuoksi.

Esim: (setq irchat-crypt-known-keys '("kukkuu" "reset"))

Jos haluat kryptata tietylle vastaanottajalle (kanavalle/nicknamelle)
menevät viestit, voit asettaa ne valmiiksi muuttujaan
irchat-crypt-default-keys vastaanottaja-avain pareina.

Esim: (setq irchat-crypt-default-keys '(("#sex" . "zap") (("mypal" . "fuz"))))

Ajon aikana default-avaimia lisätään funktiolla
irchat-Command-set-default-key (C-c % k), joka kysyy vastaanottajan ja
avaimen.  Avain lisätään automaattisesti myös dekryptausavainten
listaan.  Mikäli avaimeksi annetaan tyhjä stringi, poistetaan kyseinen
oletusavain.

Toiminnalla on kaksi moodia.  Oletusmoodissa kanavalle/nicknamelle
lähetetyt viestit lähetetään kryptattuna, mikäli vastaanottajalle on
asetettu oletusavain.  Kanavaviestit voi kuitenkin tässä moodissa
lähettää selväkielisenä komennolla
irchat-Command-enter-message-opposite-crypt-mode (M-return).  Toisessa
tilassa kaikki viestit lähetetään selväkielisenä.  Kryptattuja
kanavaviestejä voi kuitenkin lähettää, mikäli oletusavain on asetettu,
komennolla irchat-Command-enter-message-opposite-crypt-mode
(M-return).  Tilojen välillä vaihdetaan komennolla
irchat-Command-toggle-crypt (C-c % t).

Mikäli haluat selväkielisen moodin oletusarvoksi aseta muuttuja 
irchat-crypt-mode-active arvoon nil.

Esim: (setq irchat-crypt-mode-active nil)

Mikäli sinulla on irchat-privmsg-hook, vaihda se
irchat-privmsg-cleartext-hook:iksi, jolloin homman pitäisi toimia myös
kryptatuilla viesteillä.

Pellet lähettelevät kryptaustageilla varustettuja viestejä aina
sillointällöin.  Niistä tulee ruutuun viesti "Invalid...".  Mikäli
tällaiset viestit haluaa ignoroida, voi asettaa muuttujan
irchat-crypt-ignore-defected arvoksi t.

Esim. (setq irchat-crypt-ignore-defected t)

Yleisesti ottaen kryptatut viestit, joita ei saada auki, tallennetaan
puskuriin *IRC CRYPT*.

Jos haluat ignoroida myös viestit, joissa on väärä lähettäjänimi tai
ekspiroitunut timestamppi, aseta muuttujan 
irchat-crypt-ignore-suspicious arvoksi t.  Tämä ei välttämättä ole hyvä
idea, koska ihmisten koneissa saattavat kellot joskus käydä leipiä.

Esim. (setq irchat-crypt-ignore-suspicious t)

Jaa ja nauti

//tri

P.S. Mikäli olet puusilmä, etkä ymmärrä irchatin olevan viileämpi kuin
     Jeesus, niin vaihtoehto ftp://www.cs.hut.fi/pub/irchat/irc_crypt/ 
     saattaa kiinnostaa sinua.  Kryptokirjaston voi helposti tunkea 
     mukaan muihin clientteih, jotka täyttävät vähintään toisen ehdon
     seuraavista.

         1) Se on jotenkin älyllisesti konfiguroitavissa.

         2) Siihen saa sorsat.

     Jos sinulla on ongelmia kyseisen kirjaston kanssa, niin ei voi 
     auttaa, sori.

$Id: README.CRYPT,v 1.4 1997/03/21 13:59:02 tri Exp $
